EXCLUSIÓN DEFINITIVA DE ASPIRANTE NO PROCESO SELECTIVO PARA A COBERTURA EN PROPIEDADE DE DUAS PRAZAS DE POLICÍAS LOCAIS
ADMINISTRACIÓN LOCAL — Municipal — Marín (Persoal, oposicións, 02/08/2016)

Sra. Alcaldesa – Presidenta — D.ª Jimmy Alejandro Cathaysa Pino Herva Villagra Expte: 122/2014 No Boletín Oficial da Provincia de Pontevedra núm.62, do 31/03/2014, foron publicadas as BASES DA CONVOCATORIA PARA A COBERTURA EN PROPIEDADE POR FUNCIONARIOS DE CARREIRA DE TRES (3) PRAZAS DE POLICÍA PARA O CORPO DA POLICÍA LOCAL DE MARIN, correspondentes á Oferta de Emprego Público de 2013, sendo publicado anuncio da convocatoria no BOE de 02/06/2014. Das devanditas prazas, dúas (2) delas serán cubertas pola quenda de mobilidade horizontal é unha (1) pola quenda libre. Na Base Terceira da referida convocatoria, establécese o seguinte: (….) 2. —Quenda de mobilidade: Os aspirantes deberán posuir, no día en que remate o prazo para a presentación de solicitudes, os seguintes requisitos: a) (….) b) Ter unha antigüidade mínima de cinco (5) anos na categoría de policía local (….).» O Tribunal Cualificador deste proceso selectivo, en sesión celebrada o 06/06/2016, decidiu solicitar á Dirección Xeral de Emerxencias e Interior da Xunta de Galicia a expedición dunha certificación relativo aos datos incorporados ao Rexistro de Policias Locais de Galicia, a fin de verificar o cumprimento do requisito da antigüidade esixido para participar no proceso selectivo, contrastando a información facilitada polos aspirantes, cos datos incorporados ao Rexistro de Policias Locais de Galicia. Emitida dita certificación polo responsable do Rexistro de Policías Locais de Galicia, en data 08/06/2016, da mesma resultou que a aspirante dona Elsa Mercedes Machay Halas, foi nomeada e tomou posesión como funcionaria de carreira o día 20/07/2010, polo que, no día en que rematou o prazo para a presentación de solicitudes, o 22/06/2014, non posuía a antigüedade mínima de 5 anos como funcionaria de carreira na categoría de policía local, esixida na Base Terceira da convocatoria. Deste xeito, unha vez verificada a falta de cumprimento por dona Elsa Mercedes Machay Halas do requisito da antigüidade mínima de cinco (5) anos como funcionaria de carreira, na categoría de policía local, esixido na convocatoria, á vista da certificación expedida o 08/06/2016 pola Dirección Xeral de Emerxencias e Interior da Xunta de Galicia, o Tribunal, en sesión celebrada o día 15/06/2016, propuxo a exclusión da citada candidata. Por Resolución da Alcaldía de 15/06/2016, en base á anterior proposta do Tribunal, acordouse a exclusión provisional de dona Elsa Mercedes Machay Halas, “…por non posuir, no día en que rematou o prazo para a presentación de solicitudes, a antigüedade mínima de 5 anos como funcionaria de carreira na categoría de policía local, esixida na Base Terceira da convocatoria”, concedéndolle trámite de audiencia, por prazo de dez (10) días hábiles contados desde o seguinte ao da publicación da resolución no BOP de Pontevedra, para que poidese consultar o expediente e efectuar as alegacións que estimase oportunas. A anterior resolución de exclusión foi publicada no BOP de Pontevedra núm.120, do día 23/06/2016. Con data 01/07/2016, dentro do prazo de audiencia concedido, dona Elsa Mercedes Machay Halas presentou no Rexistro xeral do Concello de Marín (asento nº. 7515), escrito de alegacións no que solicita ser admitida ao proceso selectivo, aducindo que cumpre os requisitos establecidos na convocatoria, xa que ten unha antigüidade de máis de 5 anos na categoría de Policía Local e, desde xullo de 2010, é funcionaria de carreira, se ben, antes de acceder á condición de funcionaria de carreira, foi funcionaria interina, entre marzo de 1999 e xullo de 2009, e funcionaria en prácticas, desde outubro de 2009 ata xullo de 2010. Á vista da alegación presentada e da normativa de aplicación, en sesión celebrada o 07/07/2016, o Tribunal de selección formulou as seguintes consideracións: “Para poder tomar parte no proceso selectivo de acceso, pola quenda de mobilidade, dende outros corpos da Policía Local de Galicia, os aspirantes deben posuír unha antigüidade mínima de 5 anos na categoría igual á da convocatoria (policía), como funcionarios de carreira, noutros corpos de Policía Local da Comunidade Autónoma de Galicia. Aos efectos da antigüidade mínima esixible na convocatoria só deben ser tidos en conta os servizos prestados como funcionario de carreira, polo que non debe ser computado o tempo no que se ostente outra condición distinta á de funcionario de carreira. O requisito da antigüidade nos procesos selectivos por mobilidade nos corpos de policías locais, está referida ao servizo prestado como persoal funcionario de carreira. Esta interpretación está avalada pola Dirección Xeral de Emerxencias e Interior da Xunta de Galicia, quen emitiu informe co mesmo criterio, en data 01/08/2014 e revisou as bases da presente convocatoria, no marco das competencias que ten atribuidas polo artigo 16 da Lei 4/2007 de coordinación de policías locais de Galicia, para o establecemento de medidas de control e seguemento necesarias para garantir que os concellos apliquen uniformemente as normas de coordinación”. Á vista das anteriores consideracións, o Tribunal, por unanimidade dos seus membros, propuxo á Alcaldía a desestimación das alegacións presentadas e a exclusión definitiva da aspirante do proceso selectivo, por non posuir, no día en que rematou o prazo para a presentación de solicitudes, a antigüedade mínima de 5 anos como funcionaria de carreira na categoría de policía local, esixida na Base Terceira da convocatoria. Polo exposto, en base á proposta do Tribunal Cualificador, esta Alcaldía RESOLVE: PRIMEIRO.—DESESTIMAR as alegacións presentadas por Dª. Elsa Mercedes Machay Halas e EXCLUIR DEFINITIVAMENTE A DITA aspirante do proceso selectivo para a cobertura en propiedade de DUAS PRAZAS de POLICÍA LOCAL, pola quenda de MOBILIDADE HORIZONTAL, mediante CONCURSO DE MÉRITOS, por non posuir, no día en que rematou o prazo para a presentación de solicitudes, a antigüedade mínima de 5 anos como funcionaria de carreira na categoría de policía local, esixida na Base Terceira da convocatoria, toda vez que, o requisito da antigüidade nos procesos selectivos por mobilidade nos corpos de policías locais está referida ao servizo prestado como persoal funcionario de carreira, polo que, non debe ser computado a eses efectos o tempo no que se ostentase outra condición distinta á de funcionario de carreira. SEGUNDO.—Ordear a publicación da presente resolución no Taboleiro de Anuncios do Concello e no Boletín Oficial da Provincia de Pontevedra. TERCEIRO.—Contra a presente resolución poderá interpoñerse, potestativamente, recurso de reposición no prazo dun mes, ante a Alcaldía ou, directamente, recurso contencioso-administrativo no prazo de dous meses, contados desde o día seguinte ao da súa publicación, ante o Xulgado do Contencioso-Administrativo de Pontevedra. No entanto, poderá exercitarse, no seu caso, calquera outro recurso que se estime procedente. Mándao e asínao a Sra. Alcaldesa-Presidente, en Marín a 8 de xullo de 2016.—A Alcaldesa-Presidenta, María Ramallo Vázquez.—A Secretaria Xeral, Paula Costas Romero.